**2. ADVENTNA NEDELJA, 5. december 2021**

**Godovi:**

|  |  |  |
| --- | --- | --- |
| Ponedeljek  Torek  **Sreda**  Četrtek  Petek  Sobota  Nedelja | 6.12.  7.12.  **8.12**.  9.12.  10.12.  11.12.  12.12. | sv. NIKOLAJ, (Miklavž), škof  sv. AMBROŽ, škof in cerkveni učitelj  **BREZMADEŽNO SPOČETJE DEVICE MARIJE,**  **slovesni praznik**  sv. VALERIJA, mučenka  LORETSKA MATI BOŽJA, god  sv. DAMAZ I., papež  DEVICA MARIJA IZ GUADALUPE, god |

**Danes teden: 3. ADVENTNA NEDELJA**

**V sredo obhajamo slovesni praznik Brezmadežnega spočetja Device Marije. Sveta maša bo ob 17. uri.**

Evangeljski utrinek za današnji praznik: Morda smo zaradi pozdrava Mir vam bodi, s katerim je Jezus po vstajenju nagovoril svoje prijatelje, pod vtisom, da mora tudi naše krščansko življenje potekati v miru in brez pretresov. Morda imamo posledično vsak nemir, ki se priplazi v naš odnos z Bogom, že za napad hudobnega duha in zato bežimo od stvari, ljudi, dogodkov, ki so nas vznemirili. A glej , no glej: pride sam Gabrijel, Gospodov angel, prav lepo in vljudno pozdravi, Marija, vdana dekla Gospodova, pa se vznemiri. Kako to ! Zato, ker s tem ni nič narobe.

Ko Bog vstopi v moje življenje, se mi mora približati, mora vstopiti v moj čoln. In čoln se zamaje. Jasno. Najbolj normalna stvar na svetu. Povezana tako z logiko kot z zakoni fizike. Če čoln seveda služi svojemu namenu in je na vodni gladini. Če pa čoln leži na suhem ali je nasajen na čereh, potem se zlepa ne bo zamajal. In če vas že dolgo ni nič vznemirilo, če se vam zdi, da mirno plujete, potem ste morda nasedli in tega sploh niste opazili. Bog me vznemirja, da ne zaspim in se ne zasanjam v svoji pobožni udobnosti ali pa me pošilja na novo vznemirljivo pot. Kot je vznemiril in poslal Marijo.

**Svete maše:**

**NEDELJA, 5. 12. ob 9 h + Silvo Božnar, obletna, Hlevni vrh**

**PONEDELJEK 6. 12. ob 16 h v Hlevnem vrhu + Ivana Kržič, obletna, Lavrovec 7**

**SREDA, 8. 12. ob 17 h + starši Gantar, Žirovski vrh 4**

**SOBOTA, 11. 12. ob 9 h + Žiga Rekar, obletna, Hleviše 13**

**SOBOTA, 11. 12. ob 16 h v Hlevnem vrhu + Mohor Košir, Šentjošt**

**NEDELJA, 12. 12. ob 9 h + Leopold Žust, Vrh 11, obletna**